Джилиън Кларк
Олуен прави първите си стъпки в програмата „Word“ по време на война

Превод от английски: Елена Алексиева, 2002

chitanka.info

Олуен прави първите си стъпки в програмата „Word“ по време на война[0]

Нейната първа, колеблива стъпка в мрака,

бездънен като празнота — пръв камък,

хвърлен в нищото.

„Има ли някой там?“ После бавното очакване

за език като нейния — искра,

която казва, че там има нещо.

Тя прави втора крачка над бездната

и слуша. Звънтейки като стъпки по леда,

думите й осейват небето черно със звезди.

Всяка следа от звяр и птица по снежната земя

изтрита е. Пушките на зимата напукват

самотния екран

в зората на деня и там, където тя е минала,

от мократа земя кокичета избликват.

Сред цветята бдящи, през мрака тя върви сама,

разкъсвайки най-черната страница,

позната на света.

[0] В митологията Олуен е момичето, чиито стъпки, откъдето и да мине, оставят бели цветя вместо следи. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.